
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Prenehanje delovanja Delovne skupine vlade za stanovanjsko politiko

	1. Predlog sklepov vlade:

	
Na podlagi četrtega in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in in 555/26) in 6. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) je Vlada Republike Slovenije na ... seji dne ... pod točko… sprejela naslednji 

SKLEP:

1. Vlada Republike Slovenije je sprejela Končno poročilo o delu Delovne skupine vlade za stanovanjsko politiko.
2. Vlada Republike Slovenije je ugotovila, da je Delovna skupina vlade za stanovanjsko politiko prenehala z delovanjem.
3. Sklep o ustanovitvi Delovne skupine vlade za stanovanjsko politiko št. 02401-14/2023/4 z dne 28. 6. 2023 preneha veljati.


                                                                                        mag. Janja Garvas 
                                                                                  GENERALNA SEKRETARKA

Priloga:
· Končno poročilo o delu Delovne skupine vlade za stanovanjsko politiko

Prejmejo:
- Ministrstvo za okolje in prostor,
- Kabinet predsednika vlade,
- Ministrstvo za finance,
- Ministrstvo za demografijo, družino in socialne zadeve,
- Ministrstvo za izobraževanje, znanost in mladino,
- Ministrstvo za gospodarstvo, delo in šport,
- Ministrstvo za notranje zadeve in javno upravo,
- Ministrstvo za pravosodje, 
- Ministrstvo za kmetijstvo,
- Služba Vlade Republike Slovenije za zakonodajo.

	2. Osebe, odgovorne za strokovno pripravo in usklajenost gradiva:

	- mag. Polona Rifelj, ministrica, Ministrstvo za okolje in prostor
- Peter Lovšin, državni sekretar, Ministrstvo za okolje in prostor
- mag. Aša Rogelj, v. d. generalnega direktorja Direktorata za prostor, graditev in stanovanja


	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Gradivo vsebuje končno poročilo o delu Delovne skupine vlade za stanovanjsko politiko in predlog prenehanja sklepa Vlade Republike Slovenije o ustanovitvi Delovne skupine vlade za stanovanjsko politiko. 


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: 
Gradivo nima finančnih posledic.

	7.b Predstavitev ocene finančnih posledic pod 40.000 EUR: 
Gradivo nima finančnih posledic.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) ni bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Gradivo ni bilo objavljeno skladno s sedmim odstavkom 9. člena Poslovnika Vlade RS.
Gradivo ni predmet usklajevanja z javnostjo.


	
                                                                                        Peter Lovšin
                                                                                 DRŽAVNI SEKRETAR



	Priloga: 
· Končno poročilo o delu delovne skupine vlade za stanovanjsko politiko



KONČNO POROČILO O DELU DELOVNE SKUPINE VLADE ZA STANOVANJSKO POLITIKO


Uvod
V končnem poročilu so predstavljene aktivnosti in rezultati Delovne skupine vlade za stanovanjsko politiko, ki so potekale v obdobju od leta 2023 do leta 2026.

Delovna skupina vlade za stanovanjsko politiko 
Delovna skupina vlade za stanovanjsko politiko je bila ustanovljena in je delovala na podlagi sklepa Vlade Republike Slovenije št. 02401-14/2023/4 z dne 28. 6. 2023 o ustanovitvi Delovne skupine vlade za stanovanjsko politiko. 

Za medresorsko sodelovanje pri pripravi stanovanjske politike je delovna skupina opravljala naslednje naloge:
· spremljanje področja stanovanjske politike ter oblikovanje predlogov aktivnosti pristojnim organom;
· sodelovanje med organi pri pripravi sistemskih sprememb na stanovanjskem področju in skrb za koordinacijo teh aktivnosti;
· oblikovanje stališč do posameznih vprašanj s področja stanovanjske politike na predlog predsednika vlade ali ministrov;
· priprava izhodišč za pripravo predloga Nacionalnega stanovanjskega programa za obdobje od 2026 do 2036.

V medresorski delovni skupini je sodelovalo 11 članov iz 11 institucij. Delovno skupino je vodil državni sekretar z Ministrstva za solidarno prihodnost; njegova namestnica je bila državna sekretarka iz Kabineta predsednika vlade. Poleg njiju so v delovni skupini sodelovali državni sekretarji in državne sekretarke z Ministrstva za naravne vire in prostor, Ministrstva za delo, družino, socialne zadeve in enake možnosti, Ministrstva za visoko šolstvo, znanost in inovacije, Ministrstva za gospodarstvo, turizem in šport, Ministrstva za finance, Ministrstva za javno upravo, Ministrstva za pravosodje, Ministrstva za kmetijstvo, gozdarstvo in prehrano ter Ministrstva zta okolje, podnebje in energijo. 

Administrativno-tehnično podporo za delo delovne skupine je zagotavljalo Ministrstvo za solidarno prihodnost. 

Poročilo o delu Delovne skupine vlade za stanovanjsko politiko 
Medresorska delovna skupina se je od svoje ustanovitve sestala trikrat: 6. 3. 2025, 10. 9. 2025 in 29. 1. 2026. Na vseh treh sestankih je delovna skupina obravnavala oblikovanje izhodišč za resolucijo o nacionalnem stanovanjskem programu. 

Na prvem srečanju dne 6. 3. 2025 so predstavniki Ministrstva za solidarno prihodnost ostalim udeležencem sestanka predstavili načrt snovanja Nacionalnega stanovanjskega programa 2026-2036. Proces priprave programa je bil razvrščen v tri faze: zbiranje potreb in relevantnih podatov; oblikovanje ciljev, ukrepov in finančnih posledic ter usklajvanje besedila dokumenta. Poudarek v začetni fazi priprave izhodišč za program je bil na dodatni identifikaciji izzivov prebivalstva na stanovanjskem področju ter sintezi raziskav in podatkov. Delovni krovni cilj stanovanjskega programa je bil zastavljen na naslednji način: z enakomernim prostorskim naslavljanjem povečati fond javnih najemnih stanovanj, dvigniti kakovost obstoječih stanovanj in omejiti rast cen nepremičnin in najemnin. 

Na prvem sestanku je bila obravnavana okvirna časovnica priprave nacionalnega stanovanjskega programa, od srečanj medresorske vladne skupine do regijskih posvetov in posvetov z deležniki ter do zaključnega meresorskega usklajevanja, javne obravnave besedila in končnega sprejetja resolucije. Predstavljene so bile tudi raziskave in strokovne podlage za oblikovanje programa. 

Med identificiranimi področji za obravnavo v stanovanjskem programu so bila na prvem sestanku izpostavljena naslednja področja: povečanje fonda javnih najemnih stanovanj, aktivacija obstoječega stanovanjskega fonda, prenova stanovanjskega fonda, podpora ranljivim skupinam, alternativne oblike reševanja stanovanjskega vprašanja, podatkovno spremljanje stanovanjskega področja ter vzpostavitev sistema spremljanja in ocenjevanja učinkovitosti programa. 

Na drugem srečanju dne 10. 9. 2025 so udeleženci obravnavali osnutek stanja, trendov in aktivnosti, predvidenih v Nacionalnem stanovanjskem programu 2026-2036. Za pripravo novega stanovanjskega programa sta bili opravljeni oceni doseganja ciljnih vrednosti kazalnikov iz predhodnega stanovanjskega programa in analiza stanja, trendov ter sinteza ključnih dinamik na stanovanjskem področju v Sloveniji, na podlagi katerih je bila opravljena ocena gibanja potreb po stanovanjih do leta 2040 glede na demografske trende in projekcije. Analiza se je osredotočila na naslednja področja: stanovanja, gradbeništvo in cenovna dostopnost, javni stanovanjski fond, stavbna zemljišča, demografija, kakovost življenja, prazna stanovanja ter starost stanovanjskega fonda. 

Na drugem sestanku so bile predstavljene tudi predvidene aktivnosti novega nacionalnega stanovanjskega programa, vključno z ukrepi za njihovo izvedbo. Predvidene aktivnosti so bile usmerjene v naslednje cilje: 
· zagotavljanje javnih najemnih stanovanj;
· krepitev stanovanjske rabe stanovanj;
· prenova;
· raziskave in evidence;

Na tretjem sestanku dne 29. 1. 2026 so predstavniki Ministrstva za solidarno prihodnost udeležencem predstavili predlog Nacionalnega stanovanjskega programa 2026-2035, ki vključuje na predhodnih sestankih predstavljene cilje, aktivnosti in ukrepe za sledenje naslednjim strateškim ciljem:
· izboljšati dostopnost do stanovanj prek zagotavljanja različnih oblik reševanja stanovanjskega vprašanja;
· povečati ponudbo javnih najemnih stanovanj na ključnih lokacijah;
· zagotoviti, da bo obstoječi in nov stanovanjski fond v stanovanjski rabi;
· dvigniti kakovost stanovanjskega fonda in njegovo uporabnost za vse generacije;
· stanovanjsko politiko izvajati kot eno temeljnih razvojnih politik države. 

Na tretjem sestanku so bili določeni naslednji cilji in aktivnosti, ki jih mora vsebovati predlog novega nacionalnega stanovanjskega programa:
· zagotavljanje javnega najemnega stanovanjskega fonda: oblikovanje ustreznega sistema financiranja in njegov razvoj; zagotavljanje javnih najemnih stanovanj v skladu z regionalnim razvojem in demografskimi trendi; zagotavljanje zemljišč na primernih lokacijah; krepitev usposobljenosti in učinkovitosti javnih stanovanjskih akterjev; ekonomsko učinkovita, kakovostna in trajnostno naravnana gradnja; najemnikom prijazen javni najemni sektor; oblikovanje in izvajanje sistema dostopnih stanovanj;
· krepitev stanovanjske rabe: aktivacija praznih stanovanj in delno zasedenih hiš; oblikovanje stanovanjskega trga, ki omogoča reševanje stanovanjskega vprašanja; urejanje najemnega trga;
· prenova stanovanj: prenova javnega najemnega stanovanjskega fonda; prenova zasebnega fonda; upravljanje in etažna lastnina;
· na podatkih osnovana politika: zagotavljanje stalne strokovne podpore za razvoj stanovanjske politike; evidence in raziskave; diseminacija.

Poleg obravnave na Delovni skupini vlade za stanovanjsko politiko so bila izhodišča za pripravo Nacionalnega stanovanjskega programa 2026-2030 pripravljena tudi v sodelovanju z različnimi deležniki. V procesu priprave so bili izvedeni regionalni posveti z lokalnimi skupnostmi in prebivalci ter usklajevanja s ključnimi deležniki in predstavniki različnih družbenih skupin. Dokument je bil nato posredovan v javno razpravo in medresorsko usklajevanje. Na podlagi prejetih pripomb iz javne obravnave in odzivov resorjev se program trenutno dopolnjuje in posodablja ter prilagaja novim usmeritvam in spremenjenim okoliščinam.

Prenehanje delovanja Delovne skupine vlade za stanovanjsko politiko

Delovna skupina vlade za stanovanjsko politiko je bila ustanovljena kot posvetovalno telo, katerega osrednja naloga je bila priprava izhodišč za oblikovanje Resolucije o nacionalnem stanovanjskem programu. Izhodišča so bila pripravljena in predstavljena članom delovne skupine, tako da je bil namen njenega delovanja dosežen. Glede na to, da je bila ključna naloga uspešno izvedena, so izpolnjeni pogoji za ukinitev vladne delovne skupine.

